turjo4nis/wikipedia-bn-dump-20250701 huggingface dataset:
এমআইটি স্লোন স্কুল অব ম্যানেজমেন্ট

এমআইটি স্লোন স্কুল অব ম্যানেজমেন্ট হলো ম্যাসাচুসেট্‌স ইনস্টিটিউট অফ টেকনোলজির বিজনেস স্কুল। এটি ব্যাচেলর্স, মাস্টার্স এবং ডক্টরাল প্রোগ্রাম পরিচালিত করে। এর সর্ববৃহৎ প্রোগ্রাম হলো পূর্ণকালীন এমবিএ। এটি অন্য যেকোনো এমবিএ প্রোগ্রামের চেয়ে বেশি বিষয়ে ১ নম্বর র‍্যাংকধারী।
এটি নতুনত্বে এবং উদ্ভাবনে গুরুত্ব প্রদান করে। বিশ্বের অনেক ম্যানেজমেন্ট এবং ফাইন্যান্স তত্ত্ব এখানেই আবিষ্কার হয়েছে।

বিখ্যাত শিক্ষক 
 রবার্ট সলো
 পল স্যামুয়েলসন

বিখ্যাত শিক্ষার্থী 
 কোফি আন্নান
 অলিভার উইলিয়ামসন

তথ্যসূত্র 

১৯১৪-এ প্রতিষ্ঠিত
বিজনেস স্কুল
ম্যাসাচুসেট্‌স ইনস্টিটিউট অব টেকনোলজি
১৯১৪-এ প্রতিষ্ঠিত শিক্ষাপ্রতিষ্ঠান
খুররম খান

খুররম খান (জন্ম: ২১ জুন, ১৯৭১) পাকিস্তানের মুলতানে জন্মগ্রহণকারী পেশাদার ক্রিকেটার। আন্তর্জাতিক ক্রিকেটে সংযুক্ত আরব আমিরাত ক্রিকেট দলের অন্যতম সদস্য তিনি। এছাড়াও তিনি দলের অধিনায়কের দায়িত্ব পালন করেছেন। ২০০১ সাল থেকে তিনি সংযুক্ত আরব আমিরাতের দলের সদস্যরূপে আছেন। ক্রিকেট খেলায় তিনি মূলতঃ বামহাতি ব্যাটসম্যান ও লেফট-আর্ম স্লো অর্থোডক্স বোলিং করে থাকেন।

খেলোয়াড়ী জীবন 
কানাডায় অনুষ্ঠিত দুই সপ্তাহব্যাপী ২০০১ সালের আইসিসি ট্রফিতে দলের পক্ষে ৮ খেলায় সর্বাধিক ৬০.৭৫ রান গড়ে ২৪৩ রান সংগ্রহ করেছিলেন। রোল্যান্ড লেফেব্রে ও সোরেন ভেস্টারগার্ডের পর তৃতীয় সর্বোচ্চ উইকেট সংগ্রহকারীর ভূমিকায় অবতীর্ণ হন। তিনি ৯৫ ওভার বোলিং করে ১৯ উইকেট লাভ করেন ১৩.৫২ রান গড়ে। তার এ অসামান্য ক্রীড়ানৈপুণ্য প্রদর্শন করা স্বত্ত্বেও তার দল প্রতিযোগিতায় ৫ম স্থান অধিকার করায় ২০০৩ সালের বিশ্বকাপ ক্রিকেটে অংশগ্রহণের যোগ্যতা অর্জন করতে পারেনি।

মার্চ, ২০০৪ সালে আইসিসি ছয়-জাতি চ্যালেঞ্জ প্রতিযোগিতায় দলের অধিনায়করূপে মনোনীত হন। এরফলে তার দল ২০০৪ সালের আইসিসি চ্যাম্পিয়ন্স ট্রফিতে খেলার যোগ্যতা অর্জন করে। তার দল প্রতিযোগিতায় ৫ম স্থান দখল করলেও তিনি দলের সর্বোচ্চ উইকেট সংগ্রহকারী হন। ২০০৪ সালের এশিয়া কাপেও তিনি অধিনায়ক মনোনীত হয়েছিলেন। টেস্টখেলুড়ে ভারত ও শ্রীলঙ্কার বিপক্ষে প্রতিদ্বন্দ্বিতা করে পরাজিত হয় এবং গ্রুপ-পর্বে সর্বনিম্ন স্থান দখল করে।

আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য খুররমসহ ১৫-সদস্যের চূড়ান্ত তালিকা প্রকাশ করে।

তথ্যসূত্র

বহিঃসংযোগ 
  Dravid stars in Indian triumph by S Rajesh of Cricinfo, 16 July 2004
  Gunawardene stars at Dambulla by Amit Varma of Cricinfo, 17 July 2004
  Unavailability tests UAE resources an International Cricket Council media release from 20 October 2005
 CricketArchive Player Oracle

আরও দেখুন 
 মোহাম্মদ তৌকির
 ২০১৪ আইসিসি বিশ্ব টুয়েন্টি২০
 সংযুক্ত আরব আমিরাত জাতীয় ক্রিকেট দল

আমিরাতি ক্রিকেটার
১৯৭১-এ জন্ম
জীবিত ব্যক্তি
সংযুক্ত আরব আমিরাত জাতীয় ক্রিকেট দলের অধিনায়ক
সংযুক্ত আরব আমিরাতের একদিনের আন্তর্জাতিক ক্রিকেটার
সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
পাঞ্জাবি ব্যক্তি
মুলতান থেকে আগত ক্রিকেটার
পশ্চিমবঙ্গে ভারতের সাধারণ নির্বাচন, ২০০৯

পশ্চিমবঙ্গে ভারতীয় সাধারণ নির্বাচন, ২০০৯-এ সাধারণ নির্বাচনের তিনটি পর্যায়ে পশ্চিমবঙ্গের ৪২টি লোকসভা আসনের নির্বাচন হয়। নির্বাচনের আগে বামফ্রন্টের বিরুদ্ধে ভারতীয় জাতীয় কংগ্রেস ও সর্বভারতীয় তৃণমূল কংগ্রেসের মধ্যে জোট হয়। তৃণমূল কংগ্রেস ২৭টি আসনে ও জাতীয় কংগ্রেস ১৪টি আসনে প্রতিদ্বন্দ্বিতা করে।  এসইউসিআই একটি আসনে প্রতিদ্বন্দ্বিতা করেছিল। এই জোট নির্বাচনে সাফল্য অর্জন করতে সক্ষম হয়েছিল। তৃণমূল কংগ্রেস, জাতীয় কংগ্রেস ও এসইউসিআই যথাক্রমে ১৯, ৬ ও ১টি আসন লাভ করেছিল। বামফ্রন্ট ৪২টি আসনে প্রতিদ্বন্দ্বিতা করে ১৫টি আসনে জয়লাভ করে।

নির্বাচিত সাংসদগণ

পাদটীকা

পশ্চিমবঙ্গে ভারতের সাধারণ নির্বাচন
২০০০-এর দশকে পশ্চিমবঙ্গ
রাজ্য বা কেন্দ্রশাসিত অঞ্চল অনুযায়ী ২০০৯-এ ভারতের সাধারণ নির্বাচন
সারা যাকের

সারা যাকের একজন বাংলাদেশী মঞ্চ ও টেলিভিশন অভিনেত্রী, উদ্যোক্তা এবং সমাজকর্মী। নাট্যকলায় বিশেষ অবদানের জন্য বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মান একুশে পদকে ভূষিত করে।

শিক্ষাজীবন 
তিনি প্রথমে বিজ্ঞানের কঠিনতম অংশ বায়োকেমিস্ট্রিতে পড়া শুরু করেন, কিন্তু কিছুদিনের মধ্যে তিনি পড়াশুনা বন্ধ করে দেন। তিনি ঢাকা বিশ্ববিদ্যালয় থেকে ইংরেজি সাহিত্যে স্নাতক এবং স্নাতকোত্তর অর্জন করেন। এছাড়া ১৯৮১ সালে তিনি ব্রিটিশ থিয়েটার ইনিস্টিটিউটে প্রশিক্ষণ গ্রহণ করেন।

কর্মজীবন 
সারা যাকেরের প্রাতিষ্ঠানিক কর্মজীবন শুরু হয় ১৯৯৫ সালে বাজার গবেষণা ক্ষেত্রে কাজ করার মাধ্যমে। তিনি বাংলাদেশের বাজার গবেষণাকারী প্রতিষ্ঠান এমআরসি মুড লিমিটেডের ব্যবস্থাপনা পরিচালকের দায়িত্ব পালন করেন। ২০০৪ সালে তিনি নয়নতারা কমিউনিকেশন নামে প্রতিষ্ঠান প্রতিষ্ঠিত হবার পর তিনি সেখানে প্রকল্প প্রধানের দায়িত্ব পালন করেন। নয়নতারা সিসিম ওয়ার্কশপ নিউইয়র্ক কর্তৃক নির্মিত সিসিমপুর, ইংরেজি সিসিম স্ট্রিট এর বাংলায় অনুদিত অনুষ্ঠানে সহ প্রযোজক ছিল। এছাড়াও, তিনি এশিয়াটিক মার্কেটিং কমিউনিকেশন লিমিটেডের এক্সিকিউটিভ পরিচালক, এশিয়াটিক ইভেন্ট মার্কেটিং লিমিটেডের পরিচালক এবং ধ্বনিচিত্র লিমিটেডের ব্যবস্থাপনা পরিচালক ছিলেন। সারা যাকের বাংলাদেশ মুক্তিযুদ্ধ যাদুঘরের ট্রাস্টি বোর্ডের একজন প্রতিষ্ঠাতা সদস্য।

অভিনয় 
সারা যাকের ১৯৭৩ সাল থেকে মঞ্চে অভিনেত্রী হিসেবে সক্রিয়। তিনি নাগরিক নাট্য সম্প্রদায়ের সাথে কাজ করেন, যা বাংলাদেশের একটি অন্যতম থিয়েটার দল যারা মলিয়েরের Les Femmes Savantes, এডওয়ার্ড আলবির Everything in the Garden, আলবেয়ার কামুর Le Malentendu, বের্টোল্ট ব্রেশ্‌টের The Good Person of Szechwan এবং Mr Puntila and his Man Matti, কার্ল জুকমেয়ারের The Captain of Kopenick, উইলিয়াম শেকসপিয়রের ম্যাকবেথ, ইরউয়িন শ’য়ের Bury the Dead এবং আন্তন চেকোভের The Sea Gull অবলম্বনে নাটক নির্মাণ করেছে।

তিনি এক হাজারেরও বেশি মঞ্চ নাটকে অভিনয় করেছেন। এর মধ্যে উল্লেখযোগ্য হল, বাকি ইতিহাস নাটকে কনা; তে/শুই তা (১৯৭৬), পরিচালক আলী যাকের, সহ-শিল্পী আসাদুজ্জামান নূর এবং আবুল হায়াত; এবং ঈর্ষা নাটকে যুবতীর চরিত্রে অভিনয় করেন। তিনি সমালোচক কর্তৃক প্রসংশিত মুখোশ (১৯৯৩) এর পরিচালনা করেন, (এরিয়েল ডর্ফম্যানের ডেথ এন্ড দ্য মেইডেন অবলম্বনে নির্মিত)। এই নাটকে হায়াত আইনজীবী এবং নূর ডাক্তার হিসেবে অভিনয় করেন।

পারিবারিক জীবন 
সারা যাকের টেলিভিশন অভিনেতা আলী যাকেরকে বিয়ে করেন। তাদের দুই সন্তান ইরেশ যাকের এবং শ্রিয়া সর্বজয়া। ইরেশ এবং শ্রিয়া উভয়ই এশিয়াটিক মার্কেটিং কমিউনিকেশন লিমিটেডে যথাক্রমে এক্সিকিউটিভ পরিচালক এবং ব্রান্ড কমিউনিকেশন ব্যবস্থাপক হিসেবে কর্মরত।

পুরস্কার ও সম্মাননা 
শিল্পকলায় (নাটক) বিশেষ অবদানের জন্য তিনি ২০১৭ সালে একুশে পদক লাভ করেন।

আরও দেখুন 
 ২০১৭-এর একুশে পদক বিজয়ীগণ।

তথ্যসূত্র

বহিঃসংযোগ 

 
 বাংলা মুভি ডেটাবেজে সারা যাকের
 Sara Zaker Interview on the Daily Star
 Sara Zaker Interview on the Daily Sun
 Sara Zaker on Books Rag

জীবিত ব্যক্তি
২০শ শতাব্দীর বাংলাদেশী অভিনেত্রী
২১শ শতাব্দীর বাংলাদেশী অভিনেত্রী
একুশে পদক বিজয়ী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী চলচ্চিত্র অভিনেত্রী
বাংলাদেশী নাট্য অভিনেত্রী
বাংলাদেশী মঞ্চ অভিনেত্রী
বাংলাদেশী ব্যবসায়ী
বাংলাদেশী সমাজকর্মী
বাংলাদেশী বিজ্ঞাপন নির্মাতা
বাংলাদেশী টেলিভিশন অভিনেত্রী
এলি আভরাম

এলিসাবেত আভরাম বা এলিসাবেত আভরামিদ গ্রানলুন্ড () (২৯ জুলাই, ১৯৯০) যিনি এলি আভরাম নামে বেশি পরিচিত। তিনি সুইডিশ - গ্রীক অভিনেত্রী। বর্তমানে তিনি মুম্বাই শহরে বাস করেন। হিন্দি ছবি মিকি ভাইরাস ও ভারতীয় টিভি রিয়ালিটি শো বিগ বসে তিনি অংশগ্রহণ করেন।

প্রাথমিক জীবন 
এলি আভরাম সুইডেনে জন্মগ্রহণ করেন। তিনি ত্যরেসো কম্মুন, স্টকহোমে বড় হন। '. আভরাম স্টকহোমের ফ্রান্স সারটো হাইস্কুলে পড়াশুনা করেন। তিনি তার প্রারম্ভিক বছর থেকেই ফিগার স্কেটিং, নৃত্য ও গানের উপর আগ্রহ দেখান। অভিনয়ের প্রাথমিক হাতেখড়ি হয় তার মা ও মাসীর কাছে যিনি স্কেন কাউন্টিতে একটি থিয়েটার পরিচালনা করতেন। আভরাম শৈশব থেকেই ভারতের চলচ্চিত্রের প্রতি আকর্ষণ অনুভব করতেন। স্থানীয় স্টকহোম সংবাদপত্র মিট আই এর একটি সাক্ষাৎকারে তিনি বলেন,"আমি ছোটবেলা থেকেই ভারতীয় নৃত্য ও পোশাকের প্রতি মুগ্ধ ছিলাম, এমনকি যখন আমার বয়স ছিল পাঁচ।" যেহেতু তার বাবা একজন গ্রিক সুরকার ছিলেন, তাই তিনি কিছু গ্রীক গান খুঁজে পেয়েছিলেন যেগুলো ভারতীয় গানের সাথে বেশ সামঞ্জস্যপূর্ণ ছিল। আভরাম কৈশোর থেকেই বলিউডের অভিনেত্রী হওয়ার স্বপ্ন দেখতেন। স্টকহোমের একটি জায়গায় বলিউডের ছবি বিক্রি হয় যেখান থেকে তিনি ছবি কিনতেন। এছাড়াও তিনি ইউটিউবেও হিন্দি ছবি দেখতেন।

অভিনয় জীবন 

১৭ বছর বয়সে আভরাম সান্দবিবারগের একজন সদস্য হন। এটি স্টকহোম ভিত্তিক প্রবাসী নৃত্যগোষ্ঠী যেখানে প্রধানত বলিউডের নৃত্য কর্মকাণ্ড চলে। তিনি সুইডেনে কিছু ছবিতে অভিনয় করেন যেমন, ২০০৮ সালে মুক্তিপ্রাপ্ত অপরাধমূলক নাটকীয় ছবি ফরব্জুদেন ফ্রুক্ত। এতে তিনি সেলেন চরিত্রে অভিনয় করেন যেটি ছিল ছবির প্রধান চরিত্রের কিশোরী বান্ধবী। ছবিটি সহিংস অপরাধের পরিপ্রেক্ষিতের বিরুদ্ধে চিত্রায়ন করা হয় যেখানে তিনি অপরাধমূলক অতীতযুক্ত একটি কিশোরের প্রেমে পড়েন।
তিনি সুইডিশ টেলিভিশন সিরিজ গরম্মন ভেরিজেও অভিনয় করেন।
আভরাম ২০১০ সালে মিস গ্রীস সুন্দরী প্রতিযোগিতায় অংশগ্রহণ করেন।
তিনি ইরানি মিউজিক ভিডিও "হালা চি শওদে" অভিনয় করেন। এটি এমাদ ও স্যাগি কর্তৃক নির্মিত হয়।
২০১২ সালের সেপ্টেম্বরে আভরাম মুম্বাই চলে আসেন। তিনি একটি মডেলিং প্রতিষ্ঠানের সাথে চুক্তি করেন ও একটি কাজের ভিসা পান। এভারেডি ইন্ডাস্ট্রিসের সাথে করা টিভি বিজ্ঞাপনটি তার প্রথম উল্লেখযোগ্য কাজ ছিল। ট্রাইআঙ্গেলস স্টুডিও দ্বারা উৎপাদিত রিসেজ্জা সিলভার জুয়েলারী জন্য একটি টেলিভিশন বিজ্ঞাপনচিত্রে তিনি অভিনয় করেন। সৌরভ বর্মার হাস্যরসাত্মক ও রোমাঞ্চকর ছবি মিকি ভাইরাস তাকে তারকাখ্যাতি এনে দেয় যদিও তিনি হিন্দি বলতে পারেন না। বলিউডে প্রবেশের পূর্বে নৃত্য ও হিন্দি উচ্চারণের উপর আনুষ্ঠানিক প্রশিক্ষণ নিয়েছিলেন। মিকি ভাইরাস ছবিতে তিনি কামানী জর্জ ভূমিকায় অভিনয় করেন। ছবিটি দিল্লীতে চিত্রায়ন করা হয় এবং ২৫শে অক্টোবর, ২০১৩ মুক্তি দেওয়া হয়।

চলচ্চিত্রসমূহ

টিভিতে উপস্থিতি

তথ্যসূত্র

বহিঃসংযোগ 
 
 

১৯৯০-এ জন্ম
জীবিত ব্যক্তি
গ্রিক বংশোদ্ভূত সুয়েডীয় ব্যক্তি
গ্রিক বংশোদ্ভূত ভারতীয় ব্যক্তি
সুয়েডীয় বংশোদ্ভূত ভারতীয় ব্যক্তি
বলিউডে ইউরোপীয় অভিনেত্রী
বিগ বসের (হিন্দি টিভি ধারাবাহিক) প্রতিযোগী
ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
ভারতে ইউরোপীয় অভিনেত্রী
হিন্দি চলচ্চিত্র অভিনেত্রী
তেলুগু চলচ্চিত্র অভিনেত্রী
তামিল চলচ্চিত্র অভিনেত্রী
কন্নড় চলচ্চিত্র অভিনেত্রী
ভারতীয় চলচ্চিত্রে ইউরোপীয় বংশোদ্ভূত অভিনেত্রী
বাংলাদেশ ও অস্ট্রেলিয়ার মধ্যকার টুয়েন্টি২০ আন্তর্জাতিক ক্রিকেট খেলার তালিকা

বাংলাদেশ এবং অস্ট্রেলিয়া ক্রিকেট দল ২০০৭ সাল থেকে ফেব্রুয়ারি, ২০১৪ সাল পর্যন্ত একে-অপরের বিরুদ্ধে টুয়েন্টি২০ আন্তর্জাতিক ক্রিকেটে অংশগ্রহণ করে আসছে। দল দুইটি এ পর্যন্ত মোট ২টি টুয়েন্টি২০ খেলায় একে-অপরের মুখোমুখি হয়। কিন্তু কোন খেলাতেই বাংলাদেশ জয়লাভ করতে সক্ষম হয়নি। অনুষ্ঠিত ২টি খেলাতেই অস্ট্রেলিয়া দল বিজয়ী হয়েছে।

সংক্ষিপ্ত ফলাফল 

সর্বশেষ হালনাগাদ: ১৩ মার্চ, ২০১৪ইং

টুয়েন্টি২০ আন্তর্জাতিকের তালিকা 
১৩ মার্চ, ২০১৪ইং তারিখ পর্যন্ত বাংলাদেশ-অস্ট্রেলিয়ার মধ্যকার টুয়েন্টি২০ আন্তর্জাতিক ক্রিকেট খেলার তালিকা নিম্নরূপ:

আরও দেখুন 

 বাংলাদেশ জাতীয় ক্রিকেট দল
 অস্ট্রেলিয়া জাতীয় ক্রিকেট দল
 বাংলাদেশ ও অস্ট্রেলিয়ার মধ্যকার একদিনের আন্তর্জাতিক ক্রিকেট ম্যাচের তালিকা

তথ্যসূত্র

বহিঃসংযোগ 
 ESPNcricinfo

টুয়েন্টি২০ আন্তর্জাতিক ক্রিকেট খেলার তালিকা
ক্রিকেটে প্রতিপক্ষ
বাংলাদেশী ক্রিকেট তালিকা
অস্ট্রেলীয় ক্রিকেট তালিকা
এয়ারবাস

এয়ারবাস (ইংরেজি: Airbus) (, , , ) এয়ারবাস গ্রুপের অধীন একটি ইউরোপীয় বিমান নির্মাণকারী প্রতিষ্ঠান। প্রতিষ্ঠানটির মূল অফিস ফ্রান্সের ব্লাগন্যাকে অবস্থিত এবং এর উৎপাদন ব্যবস্থা ফ্রান্স, জার্মানি, স্পেন এবং যুক্তরাজ্যে অবস্থিত। ২০১৩ সালে এয়ারবাস ৬২৬টি বিমান তৈরি করেছে। এয়ারবাসের শুরু হয় মহাকাশযান নির্মাণ প্রতিষ্ঠান এয়ারবাস ইন্ডাসট্রি-এর একটি সহযোগী প্রতিষ্ঠান হিসেবে। ১৯৯৯ ও ২০০০ সালে ইউরোপীয় প্রতিরক্ষা এবং মহাকাশযান নির্মাণ প্রতিষ্ঠানগুলোর একত্রীকরণের ফলে একটি যৌথ কারবারী প্রতিষ্ঠান তৈরি হয়। এর মালিকানার ৮০% ইএডিএস এবং ২০% বিএই সিস্টেমসের ছিল। পরবর্তিতে বিএই ২০০৬ এর অক্টোবরে তার শেয়ার ইএডিএস-এর কাছে বিক্রয় করে।

চারটি দেশের ১৬টি শহরজুড়ে প্রায় ৬৩,০০০ কর্মচারী এয়ারবাসে চাকরি করে। এদেশগুলো হল ফ্রান্স, জার্মানি, স্পেন এবং যুক্তরাজ্য। তবে বিমানের বিভিন্ন অংশ চূড়ান্ত পর্যায়ে একত্রীকরণের ব্যবস্থা ফ্রান্সের তোলুস, জার্মানির হামবুর্গ এবং স্পেনের সেভিলেতে অবস্থিত। ২০০৯ সালে চীনের তিয়ানজিনেও এয়ারবাস এরকম একটি কারখানা স্থাপন করেন। যুক্তরাষ্ট্র, চীন, জাপান এবং ভারতে এয়ারবাসের সহযোগী সংস্থা রয়েছে।

এয়ারবাস বিশ্বের প্রথম ফ্লাই-বাই-ওয়্যার বিমান এয়ারবাস এ৩২০ তৈরি করেছে। এছাড়া এয়ারবাস বিশ্বের সর্ববৃহৎ যাত্রীবাহী বিমান এ৩৮০ তৈরি ও বাজারজাত করছে।

ইতিহাস 
এয়ারবাসের সূচনা হয় কয়েকটি ইউরোপীয় বিমান নির্মাণ সংস্থার একত্রীকরণের ফলে। এর উদ্দেশ্য ছিল মার্কিন বিমান নির্মাণকারী বোয়িং, ম্যাকডোনেল ডগলাস এবং লকহিড-এর সাথে প্রতিযোগিতা করা। যদিও অনেক ইউরোপীয় বিমান কৌশলের দিক থেকে সৃজনশীল ও উন্নত ছিল, কিন্তু তাদের উৎপাদন ছিল কম। ১৯৯১ সালে জিয়ান পিয়ারসন, এয়ারবাসের তৎকালীন প্রধান নির্বাহী এবং ব্যবস্থাপনা পরিচালক মার্কিন বিমান নির্মাণ কোম্পানিগুলোর অতিরিক্ত প্রভাবের কারণ ব্যাখ্যা করেন। তিনি বলেন যে, যুক্তরাষ্ট্র্বের বিশাল ভূ-খন্ডের কারণে সেদেশে বিমান পরিবহন অনেক বেশি এবং ফলে বিমান উৎপাদনও বেশি। এছাড়া দ্বিতীয় বিশ্বযুদ্ধ পরবর্তি সময়ে যুক্তরাষ্ট্রে একটি লাভজনক, শক্তিশালী এবং কাঠামোগত বিমান নির্মাণ শিল্প গড়ে উঠে।

১৯৬০ সালের মাঝামাঝি সময়ে ইউরোপীয় বিমান কোম্পানিগুলোর পরস্পরের সমন্বেয়ের ক্ষেত্রে তারা একটি মীমাংশে উপনিত হয়। কোম্পানিগুলো এধরনের একটি অবস্থার ধারণা আগেই পেয়েছিল। ১৯৫৯ সালে হওকার সিডলি আর্মস্ট্রং হুইটওয়ার্থ বিমানটির একটি এয়ারবাস সংস্করণ প্রদর্শণ করে। এই সংস্করণটি একত্রে ১২৬ জন যাত্রী পরিবহনে সক্ষম। ইউরোপীয় বিমান নির্মাতারা এধরনের একটি চ্যালাঞ্জের ব্যাপারে আগে থেকে সচেতন ছিল এবং তারা অনুধাবন করেছিল যে মার্কিন শক্তিশালী বিমান নির্মাতাগুলির সাথে প্রতিযোগিতায় নামার জন্য পারস্পারিক সহযোগিতার বিকল্প নেই।

ব্যাবসার সম্প্রসারণ 
উপমহাদশে তথা ভারতে এই সংস্থার ব্যাপক সম্প্রসারণ রয়েছে। সংস্থার এ৩২০ মডেলটি ভারতের অভ্যন্তরীণ আকাশ যোগাযোগ ব্যাবস্থায় বহুল প্রচলিত।

তথ্যসূত্র

বহিঃসংযোগ 

 প্রাতিষ্ঠানিক ওয়েবসাইট
 এয়ারবাস উত্তর আমেরিকা
 ইয়াহু! – এয়ারবাস প্রোফাইল
 

 
জার্মানীর বিমান নির্মাতা
হামবুর্গ ভিত্তিক উৎপাদন কোম্পানি
ফ্রান্সের বিমান নির্মাতা
বহুজাতিক কোম্পানি
বিশ্ববিদ্যালয়ের সম্মিলিত গবেষণা
বহুজাতিক বিমান নির্মাতা
ইউরোপের প্রতিরক্ষা কোম্পানি
ইউরোপ অ্যারোস্পেস কোম্পানি
অ্যারোস্পেস কোম্পানি
নেদারল্যান্ডসে সদর দপ্তর বহুজাতিক কোম্পানি
২০১০ আইসিসি বিশ্ব টুয়েন্টি২০

২০১০ আইসিসি বিশ্ব টুয়েন্টি২০ প্রতিযোগিতা তৃতীয় আসর। আন্তর্জাতিক টুয়েন্টি২০ ক্রিকেট প্রতিযোগিতারূপে এটি ৩০ এপ্রিল, ২০১০ তারিখ থেকে ১৬ মে, ২০১০ তারিখ পর্যন্ত ওয়েস্ট ইন্ডিজে অনুষ্ঠিত হয়। চূড়ান্ত খেলায় ইংল্যান্ড ক্রিকেট দল অস্ট্রেলিয়াকে পরাজিত করে চ্যাম্পিয়ন হয়। প্রতিযোগিতার সেরা খেলোয়াড় মনোনীত হন কেভিন পিটারসন।

২০০৭ সালে প্রথমবারের মতো অনুষ্ঠিত এ প্রতিযোগিতাটি প্রতি দুই বছর পরপর আয়োজনের কথা ছিল। পূর্বঘোষিত একদিনের আন্তর্জাতিক প্রতিযোগিতারূপে আইসিসি চ্যাম্পিয়ন্স ট্রফি ওয়েস্ট ইন্ডিজে আয়োজনের সিদ্ধান্ত নেয়া স্বত্ত্বেও তা টুয়েন্টি২০ পর্যায়ে পরিবর্তিত হয়। কারণ ২০০৮ সালের চ্যাম্পিয়ন্স ট্রফি প্রতিযোগিতা আয়োজনে পাকিস্তানের নিরাপত্তা ব্যবস্থা ও আন্তর্জাতিক ক্রিকেট প্রতিযোগিতার সময়সূচী সংশোধনের প্রয়োজনীয়তাই এর প্রধান কারণ।

আইসিসি বিশ্ব টুয়েন্টি২০ প্রতিযোগিতাটি সর্বশেষ প্রতিযোগিতার ১০ মাসের ব্যবধানে অনুষ্ঠিত হয়। টেস্টভূক্ত দেশ ও সহযোগী সদস্যভূক্ত দেশের সর্বমোট ১২ দল এতে অংশ নেয়। কেনসিংটন ওভাল, প্রভিডেন্স স্টেডিয়াম ও বিউসেজুর স্টেডিয়াম - এ তিনটি স্টেডিয়ামেই সবগুলো খেলার আয়োজন করা হয়। পাশাপাশি মহিলাদের প্রতিযোগিতাও অনুষ্ঠিত হয়।

গ্রুপ 
৪ জুলাই, ২০০৯ তারিখে গ্রুপ ঘোষণা করা হয়। ২০০৯ সালের প্রতিযোগিতার ন্যায় এবারও চারটি গ্রুপ করা হয়। বন্ধনীতে দলের বাছাই উল্লেখ করা হয়েছে।

গ্রুপ এ
 (১)
 (৯)
 (১০)

গ্রুপ বি
 (২)
 (৫)

গ্রুপ সি
 (৩)
 (৭)

গ্রুপ ডি
 (৪)
 (৬)

দলের সদস্য

সময়সূচী 
পূর্ব ক্যারিবীয় সময়সূচী (ইউটিসি-০৪:০০) অনুযায়ী সকল সময়

প্রস্তুতিমূলক খেলা

গ্রুপ পর্ব

গ্রুপ এ

গ্রুপ বি

গ্রুপ সি

গ্রুপ ডি

সুপার এইট 
সুপার এইট পর্বে প্রতিগ্রুপের শীর্ষ দুই দলকে নিয়ে গঠিত হয়েছে। দলগুলোকে ই এবং এফ গ্রুপে বিভক্ত করা হয়েছে। এ ও সি গ্রুপের শীর্ষ দল এবং বি ও ডি গ্রুপের দ্বিতীয় স্থান অধিকারী দল নিয়ে গ্রুপ ই গঠিত। আবার, বি ও ডি গ্রুপের শীর্ষ দল এবং এ ও সি গ্রুপের দ্বিতীয় স্থান অধিকারী দল নিয়ে গ্রুপ এফ গঠিত।

গ্রুপ ই

গ্রুপ এফ

নক-আউট পর্ব

সেমি-ফাইনাল

ফাইনাল 
১৬ মে, ২০১০ তারিখ বার্বাডোসে চূড়ান্ত খেলা অনুষ্ঠিত হয়। খেলায় ইংল্যান্ড জয়লাভ করে। এরফলে দলটি প্রথমবারের মতো বৈশ্বিকভাবে স্বীকৃত কোন প্রতিযোগিতায় জয়লাভে সক্ষম হয়। এটি ছিল তাদের আন্তর্জাতিক ক্রিকেট কাউন্সিল প্রদত্ত ট্রফি। অস্ট্রেলিয়া প্রথমে ব্যাটিং করে ৬ উইকেটে ১৪৭ রান সংগ্রহ করে। জবাবে ১৮ বল বাকী থাকতেই ইংল্যান্ড নির্ধারিত লক্ষ্যে পৌঁছে যায়। ইংল্যান্ডের পক্ষে ক্রেগ কাইজওয়েটার ৪৯ বলে ৬৩ রান সংগ্রহ করেন। এছাড়াও, কেভিন পিটারসনের ৩১ বলে ৪৭ রান উল্লেখযোগ্য। ডেভিড হাসি দলের পক্ষে সর্বোচ্চ ৫৯ রান করেন। প্রতিযোগিতায় ২৪৮ রান সংগ্রহ করায় পিটারসনকে ম্যান অব দ্য টুর্নামেন্ট এবং কাইজওয়েটারকে ম্যান অব দ্য ম্যাচের পুরস্কার প্রদান করা হয়।

রেকর্ড ও পরিসংখ্যান

কর্মকর্তা

প্রচার মাধ্যম

টেলিভিশন

রেডিও

ইন্টারনেট

আরও দেখুন 
 টুয়েন্টি২০ আন্তর্জাতিক
 আইসিসি বিশ্ব টুয়েন্টি২০
 ২০১৪ আইসিসি বিশ্ব টুয়েন্টি২০

তথ্যসূত্র

বহিঃসংযোগ 
 ICC World Twenty20 Cricket – Yahoo!
 Tournament page on Cricinfo

টুয়েন্টি২০ ক্রিকেট
ওয়েস্ট ইন্ডিজে ক্রিকেট
২০১০-এ ক্রিকেট
২০১০-এ আন্তর্জাতিক ক্রিকেট প্রতিযোগিতা
২০১০-এ ক্যারিবিয় ক্রীড়া
পুরুষদের আইসিসি টি-টোয়েন্টি বিশ্বকাপ
সানজিদা শেখ

সানজিদা শেখ একজন ভারতীয় টেলিভিশন অভিনেত্রী। তিনি টেলিভিশনের সিরিয়ালে বিভিন্ন ভূমিকায় অভিনয় করেছেন। সানজিদা ২০০৫ সালের টিভি শো কেয়া হোগা নিম্মু কাতে প্রধান ভূমিকায় অভিনয় করেন। তিনি আমীর আলীর সাথে নৃত্য প্রতিযোগিতা নাচ বলিয়ে ৩ অংশগ্রহণ করেন ও বিজয়ী হন।
২রা মার্চ ২০১২ তারিখে তিনি তার পুরনো প্রেমিক আমীর আলিকে বিয়ে করেন।

ধারাবাহিকসমূহ

আরও দেখুন
ভারতীয় চলচ্চিত্র অভিনেত্রীদের তালিকা

তথ্যসূত্র

বহিঃসংযোগ
 ইন্টারনেট মুভি ডাটাবেসে সানজিদা শেখ
 টুইটারে সানজিদা শেখ

জীবিত ব্যক্তি
ভারতীয় চলচ্চিত্র অভিনেত্রী
ভারতীয় মুসলিম
নাচ বলিয়ে বিজয়ী
ভারতীয় মহিলা নৃত্যশিল্পী
গুজরাতি ব্যক্তি
ভারতীয় টেলিভিশন অভিনেত্রী
ভারতীয় টেলিভিশন উপস্থাপিকা
২১শ শতাব্দীর ভারতীয় অভিনেত্রী
ভারতীয় টেলিভিশন উপস্থাপক
হিন্দি চলচ্চিত্র অভিনেত্রী
১৯৮৪-এ জন্ম
ভারতীয় ধারাবাহিক নাটকের অভিনেত্রী
মুম্বইয়ের অভিনেত্রী
ভারতীয় নারী মডেল
আহমেদাবাদের অভিনেত্রী
শমী কায়সার

শমী কায়সার (জন্ম ১৫ জানুয়ারি) একজন বাংলাদেশী অভিনেত্রী ও প্রযোজক। শমী টেলিভিশনে অভিনয়ের জন্য সুপরিচিত হলেও তিনি কয়েকটি চলচ্চিত্রেও অভিনয় করেছেন। তার অভিনীত উল্লেখযোগ্য টেলিভিশন নাটক হল নক্ষত্রের রাত, নীতু তোমাকে ভালবাসি, প্যাকেজ সংবাদ প্রভৃতি। তিনি হাছন রাজা (২০০৩) ও লালন (২০০৪) চলচ্চিত্রে অভিনয় করেন।

শৈশব এবং পরিবার 
শমী ১৫ জানুয়ারি ১৯৭০ জন্মগ্রহণ করেন। তার পিতার নাম শহীদুল্লাহ কায়সার ও মাতার নাম পান্না কায়সার। তার মা পান্না একজন লেখিকা এবং সাবেক সংসদ সদস্য। শমীর একজন ছোট ভাই আছেন, অমিতাভ কায়সার। বাংলাদেশের সাবেক রাষ্ট্রপতি একিউএম বদরুদ্দুজা চৌধুরীর স্ত্রী মায়া পান্নার বোন। ফলে, শমী এবং রাজনীতিবিদ মাহি বি চৌধুরী খালাতো ভাই-বোন।

কর্মজীবন

টিভি অভিনয় 
১৯৮৯ সালে পরিচালক আতিকুল হক চৌধুরী এমন একজন মেয়ে খুঁজছিলেন, যে কিনা নোয়াখালীর আঞ্চলিক ভাষায় কথা বলতে পারে, তার নাটক কেবা আপন কেবা পর এ অভিনয়ের জন্যে। এর ফলে শমী প্রথম অভিনয়ের সুযোগ পান। এরপর তিনি ইমদাদুল হক মিলনের উপন্যাস অবলম্বনে এবং আব্দুল্লাহ আল মামুনের পরিচালনায় তিন পর্বের ধারাবাহিক নাটক যত দূরে যাই এ অভিনয় করে পরিচিত লাভ করেন। তারপর তিনি বহু নাটকে যেমন, নক্ষত্রের রাত, ছোট ছোট ঢেউ, স্পর্শ, একজন, অরণ্য, আকাশে অনেক রাত, মুক্তি, অন্তরে নিরন্তরে, স্বপ্ন, ঠিকানা সহ বিভিন্ন নাটকে অভিনয় করেন।

চলচ্চিত্র অভিনয় 
শমী ঢাকা থিয়েটারে ১২ বছর ধরে কাজ করেন। তিনি শহীদুজ্জামান সেলিমের সাথে হাত হোদাই নাটকে অভিনয় করেন। লালন (২০০৪),হাছন রাজা র মত সিনেমায় তাকে অভিনয় করতে দেখা যায়। চলচ্চিত্র নির্মাতা ঋত্বিক ঘটকের জীবনী নিয়ে নির্মিত দ্য নেম অব এ রিভার (২০০২) সিনেমায় তিনি অভিনয় করেন।

প্রযোজনা 
এছাড়া শমী একজন প্রযোজক। তিনি ১৯৯৭ সালে তার নিজের প্রযোজনা প্রতিষ্ঠান ধানসিড়ি প্রোডাকশন প্রতিষ্ঠা করেন। এই প্রতিষ্ঠানের প্রযোজনায় মুক্তি এবং অন্তরে নিরন্তরে নাটক নির্মিত হয়। ২০১৩ সালে নভেম্বরে তার প্রতিষ্ঠান, ধানসিড়ি কমিউনিকেশন লিমিটেড, রেডিও অ্যাক্টিভ নামে একটি বেতার কেন্দ্রের জন্য লাইসেন্স পায়।

ব্যক্তিগত জীবন 
শমী ১৯৯৯ সালে ভারতীয় ব্যবসায়ী অর্নব ব্যানার্জী রিঙ্গোকে বিয়ে করেন। তবে দুই বছর পর তাদের বিচ্ছেদ ঘটে। পরবর্তীতে তিনি ২০০৮ সালের ২৪ জুলাই ইন্ডিপেন্ডেন্ট ইউনিভার্সিটির শিক্ষক মোহাম্মদ আরাফাতকে বিয়ে করেন। নানা কারণে এই সংসারেও বিবাহ বিচ্ছেদ ঘটে।
২০২০ সালের ৯ অক্টোবর তিনি বিয়ে করেন ব্যবসায়ী রেজা আমিন সুমনকে। সুমন র‍্যাংগস গ্রুপের প্রাক্তন কর্মকর্তা ছিলেন এবং বর্তমানে গ্রুপ ফোর দুবাইয়ের দায়িত্বে রয়েছেন।

সমালোচনা 
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন শমী কায়সার। আন্দোলন চলাকালীন সময়ে শমী কায়সার সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।

পুরস্কার ও মনোনয়ন

তথ্যসূত্র

বহিঃসংযোগ 

 

১৯৬৯-এ জন্ম
জীবিত ব্যক্তি
২০শ শতাব্দীর বাংলাদেশী অভিনেত্রী
২১শ শতাব্দীর বাংলাদেশী অভিনেত্রী
ফেনী জেলার অভিনয়শিল্পী
বাংলাদেশী চলচ্চিত্র অভিনেত্রী
বাংলাদেশী টেলিভিশন প্রযোজক
বাংলাদেশী টেলিভিশন অভিনেত্রী
বাংলাদেশী নাট্য অভিনেত্রী
বাংলাদেশী মঞ্চ অভিনেত্রী
বাংলাদেশী নারী মডেল
বাঙালি টেলিভিশন অভিনেত্রী
সিজেএফবি পারফরম্যান্স পুরস্কার বিজয়ী
লাতিন লিপি

রোমান লিপি (লাতিন লিপি) বিশ্বের সবচেয়ে বেশি ব্যবহৃত অশব্দীয় বর্ণমালা লিপি যা দিয়ে প্রায় বেশ ইউরোপীয় ভাষাগুলি লেখা হয়, যেমন ইংরেজি ভাষা, জার্মান ভাষা, ওলন্দাজ ভাষা, ডেনীয় ভাষা, নরওয়েজীয় ভাষা, সুয়েডীয় ভাষা, আইসল্যান্ডীয় ভাষা, আফ্রিকান্স ভাষা, ফরাসি ভাষা, স্পেনীয় ভাষা, পর্তুগিজ ভাষা, ইতালীয় ভাষা, আইরিশ ভাষা ইত্যাদি।

নাম
এই লিপিটি ২টি নামে পরিচিত, রোমান লিপি বা লাতিন লিপি। "রোমান লিপি" নামটি এই লিপি জন্মভূমি প্রাচীন রোম থেকে এসেছে, কিন্তু ইউনিকোড ও আন্তর্জাতিক মান সংস্থা এটিকে "লাতিন লিপি" নামে পরিচয় দেয়।

এর সংখ্যা পদ্ধতি "রোমান সংখ্যা", কিন্তু রোমান লিপি-সহ অনেক লিপি বর্তমানে আরবি সংখ্যা ব্যবহার করে।

ব্যবহার

প্রাথমিকভাবে রোমান লিপিটি লাতিন ভাষায় ব্যবহৃত ছিল। এটি পরে অনেক ভাষা দ্বারা গ্রহণ করা হল, যেমনঃ জার্মান ভাষা, ইংরেজি ভাষা, ওলন্দাজ ভাষা, ডেনীয় ভাষা, নরওয়েজীয় ভাষা, সুয়েডীয় ভাষা, আইসল্যান্ডীয় ভাষা, ফরাসি ভাষা, স্পেনীয় ভাষা, পর্তুগিজ ভাষা, ইতালীয় ভাষা, চেক ভাষা, ক্রোয়েশীয় ভাষা, রুমানীয় ভাষা,  পোলীয় ভাষা, ফিনীয় ভাষা, আইরিশ ভাষা, স্কট্‌স ভাষা, লিথুয়েনীয় ভাষা, রোমানশ ভাষা ও ওয়েলশ ভাষায়।

কিচ্ছু ভাষাদের নিজস্ব লিপি না থাকাতেও রোমান লিপি গ্রহণ করা হয়েছে, যেমনঃ আফ্রিকান্স ভাষা, এস্পেরান্তো ভাষা, ফিজি ভাষা, ফিলিপিনো ভাষা, হাওয়াই ভাষা, খাসি ভাষা, গারো ভাষা ও জুলু ভাষা।

আবার কিচ্ছু ভাষাগুলি অন্যান্য লিপি থেকে রোমান লিপিতে পরিবর্তন করে, যেমনঃ হাঙ্গেরীয় ভাষা, ইন্দোনেশীয় ভাষা, মালয় ভাষা, তুর্কি ভাষা, ভিয়েতনামীয় ভাষা, উজবেক ভাষা ও তুর্কমেনীয় ভাষা।

রোমান বর্ণমালা লিপি তালিকা

সংশোধক বর্ণগুলি

ব্যবহৃত চিহ্নগুলি

অক্ষরের নামগুলি

ইউনিকোড

তথ্যসূত্র

আরও দেখুন

রোমান লিপি
অশব্দিয় বর্ণমালা লিপি
লাতিন লিপি
ভারতের সরকারিভাবে ব্যবহৃত লিখন পদ্ধতি
সামান্থা রুথ প্রভু

সামান্তা রুথ প্রভু (জন্ম: এপ্রিল ২৮, ১৯৮৭) একজন ভারতীয় অভিনেত্রী এবং মডেল, যিনি প্রধানত তেলুগু ও তামিল চলচ্চিত্র শিল্পে ​​কাজ করেন; এবং চারটি ফিল্মফেয়ার পুরস্কারসহ বিভিন্ন পুরস্কার অর্জন করেছেন। সামান্থা ভারতের  তামিলনাড়ু রাজ্যে বেড়ে ওঠেন এবং ছেলেবেলাতেই মডেলিং পেশার প্রতি আকৃষ্ট হয়েছিলেন। তিনি দক্ষিণ ভারতীয় চলচ্চিত্র শিল্পে নিজেকে একজন নেতৃস্থানীয় অভিনেত্রী হিসাবে প্রতিষ্ঠিত করেছেন।

প্রাথমিক জীবন 
সামান্থা ২৮ এপ্রিল ১৯৮৭ সালে ভারতের  তামিলনাড়ু রাজ্যের চেন্নাইতে জন্ম নেন।

ব্যক্তিগত জীবন 
২০১২ সালে টাইমস অব ইন্ডিয়ার সাথে এক সাক্ষাৎকারে তিনি প্রকাশ করেন যে, তিনি "গভীরভাবে প্রেমে এবং তার সম্পর্কে বেশ সন্তুষ্ট"। তিনি বলেন, "সে এবং আমি খুব শক্তিশালী এবং আমি এতে খুবই খুশি"। তবে তিনি ভবিষ্যত পরিকল্পনা প্রকাশ করতে আপত্তি জানান। তিনি কস্টিউম ডিজাইনার নিরজা কনার ঘনিষ্ঠ বন্ধু। ২০০৫ সালে, সামান্থা তার ব্রেক আপের ঘোষণা দেন। তিনি জাবারদাস্ত চলচ্চিত্রের সহ-শিল্পী সিদ্ধার্থের সঙ্গে প্রায় সাড়ে দুই বছরের মতো সময় ধরে ডেট করেন। তবে তারা তাদের এই সম্পর্ক প্রকাশ্যে স্বীকার না করলেও, প্রায়ই তাদেরকে বিভিন্ন অনুষ্ঠানে একসঙ্গে দেখা যায়।

এরপর ২০১৫  সালের দিকে তিনি সম্পর্ক করে তোলেন আরেক তেলুগু সুপারস্টার নাগা চৈতন্যর সঙ্গে। ২০১৭ সালের ২৯ জানুয়ারি তাদের বাগদান সম্পন্ন হয়। ২০১৭ সালের অক্টোবর ৭ এবং ৮ তারিখে তারা যথাক্রমে হিন্দু এবং খ্রিষ্টান ধর্মমতে বিয়ে করেন ভারতের গোয়ায়। ২রা অক্টোবর, ২০২১-এ এই দম্পতির বিচ্ছেদ ঘটে। চৈতন্য এবং সামান্থাকে একত্রে তিনটি চলচ্চিত্রে দেখা গিয়েছে এবং সেগুলো বক্স অফিসে ব্লকবাস্টার ঘোষিত হয়েছে।

চলচ্চিত্রের তালিকা

পুরস্কার ও মনোনয়ন

আরও দেখুন 
 ভারতীয় চলচ্চিত্র অভিনেত্রীদের তালিকা

তথ্যসূত্র

বহিঃসংযোগ

১৯৮৭-এ জন্ম
জীবিত ব্যক্তি
ভারতীয় নারী মডেল
ভারতীয় অভিনেত্রী
ভারতীয় চলচ্চিত্র অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
চেন্নাইয়ের ব্যক্তি
চেন্নাইয়ের নারী মডেল
সন্তোষাম চলচ্চিত্র পুরস্কার বিজয়ী
২১শ শতাব্দীর ভারতীয় অভিনেত্রী
তেলুগু জি সিনে পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
মালয়ালী ব্যক্তি
ভারতীয় খ্রিস্টান
চেন্নাইয়ের অভিনেত্রী
নন্দী পুরস্কার বিজয়ী
দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
তেলুগু অভিনেত্রী
সিনেমা পুরস্কার বিজয়ী